Kirsi Paltto

Kirsi Máret Paltto (š. 1974 Fierranjohka, Finnmark, Taažâ) lii tavesämmilâs jurgâleijee, máttáátteijee, kirječällee já finnodâholmooš (ABC-Company E-skuvla AS).

 Eellim já karrieer 
Paltto valmâštui filosofia kandidaatin Tromsa ollâopâttuvvâst. Ive 2019 almostui orjâlâškielân suu vuossâmuš kirje Gos don leat, Elle? Kirje almostui meid suomâkielân noomáin Missä olet, Elle? já taažâkielân noomáin Hvor er du, Elle?

 Bamse 
Paltto lii jurgâlâm Bamse-ráiđukoveloostâ orjâlâškielân jo ive 2013 rääjist. Lostâ almostuvá jyehi kuálmád oho já lii maailm áinoo sämikielâg ráiđukovelostâ, mii almostuvá merikoskâsávt. Paltto jurgâlškuođij Bamse, tastko sun halijdij luuhâđ tom párnáidis orjâlâškielân, ige suomâkielân.

 Palhâšumeh 
Ive 2016 Kirsi Paltto oovtâst pelikuoimijnis Jan Skoglund Palttoin já obišáin Ingá-Márja já Máret Steinfjellsáin vuoitij Kollekielâ-palhâšume. Palttokyevtis vuoittijn Kollekielâ-palhâšume "sunnuu kuhesáigásii pargoost tave-, maadâ- já juulevsämikielâ pyerrin." Ive 2025 sun vuoitij Barents kulttuurstiipeend.

 Pargo 
 2019 – Gos don leat, Elle?

 Jurgâlusah 
 2005 – Duommá fitná doaktára luhtte
 2005 – Duommá laibú
 2005 – Duommá lávggoda
 2005 – Duommá vuolgá olggos
 2005 – Emmá duddjonlatnja
 2005 – Nággáris Emmá
 2016 – Duommá gárvodallá
 2016 – Emmá bátnedoaktára luhtte
 2016 – Emma ferte doaktara lusa
 2016 – Go Finddoš lei unni ja jávkkai
 2013 (juátkoo) – Bamse

 Käldeeh 

Luokka:Ive 1974 šoddâmeh
Luokka:Kollekielâ vyeitteeh
Luokka:Sämmiliih finnodâhulmuuh
Luokka:Sämmiliih jurgâleijeeh
Luokka:Sämmiliih kirječälleeh
Luokka:Taažah finnodâhulmuuh
Luokka:Taažah kirječälleeh